 

**בבית הדין הצבאי המחוזי**

**מחוז שיפוט מטכ"ל**

**בפני השופטת: סא"ל רינת לוי מוסקוביץ'**

**בעניין: התובע הצבאי (ע"י ב"כ, קמ"ש תהל ברון)**

**נגד**

**הנאשם: ח/XXX רב"ט ד' ע' (ע"י ב"כ, סרן חן יצחק)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 06.12.2020 ועד יום 29.01.2023 למשך 785 ימים, בהתאם לכתב האישום המתוקן ולפרטים הנוספים.

* **ניתנה היום , ד' בשבט התשפ"ד, 14.01.2024, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 785 ימים עד להתייצבותו.

מדובר בחייל המגיע מרקע משפחתי מורכב, אימו אינה עובדת ואביו אברך, בני המשפחה מסתייעים מקצבת ביטוח לאומי. לפני ההיעדרות נקלע החייל לחובות ועל כן נעדר. במהלך ההיעדרות, עבד החייל לפרנסתו וכיסה את החובות האמורים.

החייל משרת בתפקיד XXX. במהלך השנה שחלפה, לא צבר לחובתו ולו עבירת משמעת אחת. מפקדיו משבחים את תפקודו לאורך הדרך כולה ומציינים כי מדובר בחייל ממושמע ומקצועי ביותר, בעל חברים רבים ודומיננטיות במחלקה, אשר תורם ועוזר ליחידתו, לרבות במהלך תקופת הלחימה.

בית הדין משבח את החייל על כברת הדרך היפה שעשה בשנה האחרונה, ובטוח כי יצליח לסיים את שירותו בכבוד, ולהפוך להיות אזרח תורם ומועיל למדינה.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב (****meshalev.tali@gmail.com****).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, ד' בשבט התשפ"ד, 14.01.2024, והודע בפומבי ובמעמד הצדדים.**

**\_\_\_\_\_\_\_\_\_\_\_\_\_\_\_**

**שופטת**

**נערך על ידי: נ.פ.**

**בתאריך: 25.01.24**

**חתימת המגיה: סגן שיר בן-ארמון**